അഫ്ഗാന് മുന് വൈസ് പ്രസിഡന്റിന്റെ കൊട്ടാരം പിടിച്ചെടുത്ത് താലിബാന് കാബൂള്: അഫ്ഗാന് മുന് വൈസ് പ്രസിഡന്റ് അബ്ദുള് റഷീദ് ദോസ്തമിന്റെ കൊട്ടാരം പിടിച്ചെടുത്ത് താലിബാന്. മുന് സൈനിക മേധാവി കൂടിയായിരുന്ന ദോസ്തം രാജ്യത്തെ താലിബാന് വിരുദ്ധ നേതാക്കളില് പ്രധാനിയായിരുന്നു. ദോസ്തമിന്റെ കൊട്ടാരം കൈയ്യേറിയതിന് പിന്നാലെ താലിബാന് സംഘാംഗങ്ങള് കൊട്ടാരത്തിനുള്ളില് ഇരിക്കുന്നതിന്റെയും കാഴ്ചകള് കാണുന്നതിന്റെയും ഫോട്ടോകള് പ്രചരിക്കുന്നുണ്ട്. താലിബാന് രാജ്യത്ത് അധികാരത്തിലെത്തിയതോടെ അഫ്ഗാനില് നിന്ന് ഉസ്ബെക്കിസ്ഥാനിലേക്ക് കടക്കുകയായിരുന്നു ദോസ്തം. താലിബാന്റെ പ്രധാന കമാന്ഡര്മാരിലൊരാളായ ക്വാരി സലാഹുദ്ദീന് അയ്യൂബിക്കാണ് കൊട്ടാരത്തിന്റെ മേല്നോട്ട ചുമതല. തന്റെ 150 പടയാളികളെയാണ് അയ്യൂബി ഇവിടെ നിയോഗിച്ചത്. നീന്തല്ക്കുളം, ജിം തുടങ്ങിയ എല്ലാ സജ്ജീകരണങ്ങളോടും കൂടിയ കൊട്ടാരം ദോസ്തം അഴിമതിയിലൂടെ സമ്ബാദിച്ചതാണെന്നാണ് താലിബാന് വാദം. എന്നാല് ആര്ഭാടജീവിതം നയിക്കാന് ഇസ്ലാം അനുശാസിക്കുന്നില്ലെന്ന് അതിനാല് തന്റെ ആളുകള് ഈ ആഡംബരങ്ങള് കണ്ടു മയങ്ങില്ലെന്നും അയ്യൂബി പറഞ്ഞു. നാലു പതിറ്റാണ്ടോളം രാജ്യത്ത് രാഷ്ട്രീയ നേതാവ്, സൈനിക മേധാവി, വൈസ് പ്രസിഡന്റ് എന്നീ നിലകളില് തിളങ്ങിയ നേതാവായിരുന്നു 67കാരനായ ദോസ്തം.